|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 27. decembrī** | **Nr. GND/2024/812** |
|  | **(protokols Nr.22; 62.p.)** |

**Par grozījumu Gulbenes novada pašvaldības domes 2024.gada 26.septembra lēmumā Nr. GND/2024/550 “****Par projekta “Jauniešu diennakts nometne “Pazudis dzīvē”” atbalstīšanu un priekšfinansējuma nodrošināšanu”**

Gulbenes novada pašvaldība 2024.gada 16.novembrī saņēma biedrības “SATEKA” lēmumus par iesniegto projektu atbilstību vai noraidīšanu (dokumenta vadības sistēmā reģistrācijas Nr. GND/17.2/24/3936-S), kurā teikts, ka biedrība “SATEKA” ir izvērtējusi Gulbenes novada pašvaldības projekta iesniegumu “Jauniešu diennakts nometne “Pazudis dzīvē””, kas tika iesniegts biedrības “SATEKA” izsludinātajā atklātā projektu iesniegumu pieņemšanas 2.kārtas ietvaros, rīcībā SLP4 “Atbalsts jauniešu iniciatīvām Gulbenes novada lauku teritorijā” un pieņēmusi lēmumu, ka projekts atbilst sabiedrības virzītas vietējās attīstības (turpmāk – SVVA) stratēģijai, taču nav izpildījis SVVA stratēģijā noteiktos nosacījumus paaugstinātas atbalsta intensitātes saņemšanai, tādēļ projektam ir iespēja pretendēt uz finansējumu 70%, t.i., 4200,00 *euro* (četri tūkstoši divi simti *euro* nulle centi) apmērā no attiecināmajām izmaksām.

Gulbenes novada pašvaldības dome 2024.gada 26.septembra domes sēdē lēma (lēmums nr. GND/2024/550, protokols Nr. 17; 27.p.) atbalstīt Gulbenes novada pašvaldības projekta “Jauniešu diennakts nometne “Pazudis dzīvē”” iesniegšanu biedrības “SATEKA” atklātā projektu konkursā un projekta apstiprināšanas gadījumā nodrošināt projekta īstenošanai priekšfinansējumu.

Ņemot vērā, ka projekts konkursā ir atbalstīts un nodots Lauku atbalsta dienestam vērtēšanā par publiskā finansējuma piešķiršanu, bet ar mazāku atbalsta intensitāti nekā projekta iesniedzējs plānojis un Gulbenes novada pašvaldības dome apstiprinājusi, nepieciešams veikt grozījumus Gulbenes novada pašvaldības domes lēmumā Nr. GND/2024/550 “Par projekta “Jauniešu diennakts nometne “Pazudis dzīvē”” atbalstīšanu un priekšfinansējuma nodrošināšanu”.

Ņemot vērā iepriekš minēto un Pašvaldības likuma 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

IZDARĪT grozījumu Gulbenes novada pašvaldības domes 2024.gada 26.septembra lēmumā Nr. GND/2024/550 “Par projekta “Jauniešu diennakts nometne “Pazudis dzīvē”” atbalstīšanu un priekšfinansējuma nodrošināšanu” (protokols Nr.17; 27.p.) un papildināt ar 3.punktu:

“3. ATBALSTĪT projekta Gulbenes novada pašvaldības projekta “Jauniešu diennakts nometne “Pazudis dzīvē”” realizēšanu tikai ar 100% atbalsta intensitāti.”

Gulbenes novada pašvaldības domes priekšsēdētājs A.Caunītis